als_Latn dik_Latn tur_Latn
Kjo pyetje përbën për shkencëtarët ndoshta një nga misteret me te mëdha te pa zgjidhura qe fsheh Dielli, për te cilën tashme, me rastin e Eklipsit te tij, shkencëtarët shpresojnë te hedhin sadopak drite. Për këtë, disa shkencëtarë janë duke udhëtuar ne drejtim te Polit te Veriut, ku sipas përllogaritjeve, Eklipsi Diellor do te zhvillohet ne masën 100%.
Plasma aureole qe rrethon Diellin është e mundshme te shihet edhe me instrumente, vetëm gjate eklipsit total te tij dhe shkencëtaret janë duke u përpjekur ta shfrytëzojnë këtë rast për te shtuar edhe një pjesëz tjetër, ndoshta nga me te rëndësishmet ne puzzle-n misterioze te yllit te sistemit tone.
Mundësia shihet shume pranë, edhe për shkak te një koincidence te jashtëzakonshme, pasi eklipsi i Diellit do te ndodhe ne ditën e pare te shfaqjes se tij ne këtë zone te planetit, pikërisht pas daljes nga periudha e natës polare, një koincidence kjo qe ndodh një here ne 500 mijë vjet.
Pika prej nga ku shkencëtarët do te vëzhgojnë eklipsin ndodhet mes Polit te veriut dhe Norvegjisë, ne vendin e quajtur Svalbard. Ne këtë rajon, është përllogaritur se Eklipsi i Diellit do te jete ne masën totale, ne 100% te sipërfaqes se tij. 14 shkencëtarë nga SHBA, Gjermania, Anglia dhe Çekia do te presin Eklipsin, te pajisur me instrumentet me te sofistikuar, për te kapur sa me mire te jete e mundur imazhin e koronës diellore.
Deri tani mendohet se temperatura e sipërfaqes se Diellit është 6 mije grade dhe disa burime thonë se ajo e koronës mund te shkoje deri ne 1 milion grade, madje ne disa zona te saj edhe 2 milion grade. Deri tani nuk ka qene e mundur te gjendet një shpjegim shkencor i besueshëm për këtë ndryshim te madh, por një hipoteze lidhet me forcat e fushës magnetike te diellit.
Sipas Dr. Huw Morgan, anëtare e Solar System Physics Group ne Aberystwyth University, diferenca e temperaturave mes sipërfaqes se diellit dhe koronës qe e rrethon atë përbën një nga misteret dhe enigmat me te mëdha dhe ende te pazbuluara qe lidhen me Diellin.
als_Latn als_Latn als_Latn als_Latn als_Latn als_Latn